विनिर्माण के साथसाथ निर्माण जैसे अनेक सेक्टरों में भी वृद्धि दर उल्लेखनीय रहने से यह पता चलता है कि विकास का दायरा अब भी अत्यंत व्यापक है। विकास के आंकड़े अत्यंत उत्साहवर्धक रहना और अंतिम छोर तक बिजली की कनेक्टिविटी एवं सभी के लिए आवास जैसे कार्यक्रमों के जरिए आर्थिक दृष्टि से कमजोर लोगों का निरंतर सशक्तिकरण किया जाना आने वाली तिमाहियों में भारत की आर्थिक संभावनाओं की दृष्टि से सकारात्मक संकेत हैं।